b'\n_START_ARTICLE_\nMarijos mirtis\n_START_PARAGRAPH_\nMarijos mirtis \xe2\x80\x93 pasakojimas apie Kristaus motinos Marijos mirt\xc4\xaf, sukurtas pagal V am\xc5\xbeiaus istorijas. Pasakojama, kad ant Siono kalno, kur tada gyvenusi Marija, jai pasirod\xc4\x99s Kristus bei prane\xc5\xa1\xc4\x99s apie jos art\xc4\x97jan\xc4\x8di\xc4\x85 mirt\xc4\xaf. Po mirties ji buvusi angel\xc5\xb3 paimta \xc4\xaf dang\xc5\xb3. Mergel\xc4\x97s Marijos atlaidai, prisimenat jos mirt\xc4\xaf ir \xc4\xaf\xc5\xbeengim\xc4\x85 \xc4\xaf dang\xc5\xb3, prad\xc4\x97ti \xc5\xa1vesti tik apie 600 metus. Lietuvoje \xc5\xa1ie atlaidai vadinami \xc5\xbdolin\xc4\x97s atlaidais._NEWLINE_Nei keturiose kanonin\xc4\x97se Evangelijose, nei jokioje kitoje Naujojo Testamento vietoje apie Mergel\xc4\x97s Marijos mirt\xc4\xaf n\xc4\x97ra u\xc5\xbesimenama. Protestantai nepripa\xc5\xbe\xc4\xafsta \xc5\xbdolin\xc4\x97s atlaid\xc5\xb3 bei neteikia jokios reik\xc5\xa1m\xc4\x97s pasakojimams apie Marijos mirt\xc4\xaf.'